Nv iſt der ſvmer vō hinnē geſcheidē
Nv iſt der ſvmer vō hinnē geſcheidē·
wā liht ſiht den walt engeſtē·
lǒb vō den eſtē·
riſet vf die heidē·
dien leidē· rifen bin ich gram·
vn̄ der wīt̾ zit alſā·
Sumer ſvmer ſuͤſſe·
ſchon ich gelebē muͤſſe·
das ich manig vogelin gruͤſſe·

Der ich hā da her geſvngē·
dú iſt eī klůge dien̾inne·
nah ir mīne·
han ich vil gerungē·
gelvngē· iſt mir niht an ir·
wā ſi wolte gůt vō mir·
Sum̾ ſumer ſuͤſſe·
als rich ich w̾dē mvͤſſe·
das ich beſchvͤhe ir fuͤſſe·

So wer min ſingē gar wol behaltē·
dar zv̊ neme mich dú klůge·
dú nah dē pflůge·
mv̊s ſo dike erkaltē·
ſchalten· dē wagē ſo er geſtat·
des meiers hof ſi gar begat·
Sum̾ ſum̾ ſuͤſſe·
v́r wint̾ ich dich gruͤſſe·
ich ſchuͤhe ir niht d̾ fuͤſſe·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse